college
Store norske leksikon,Samfunn,Utdanning og forskning,Forskning og høyere utdanning,Begreper i høyere utdanning
College er en engelskspråklig betegnelse på ulike typer eller deler av utdanningsinstitusjoner. Et college kan være en institusjon som tilbyr gradsgivende høyere utdanninger (som bachelor- eller mastergrad), som er del av et universitet eller en høyskole, en fagskole eller videregående utdanning.
Storbritannia I Storbritannia kan college være en egen utdanningsinstitusjon eller del av et større universitet eller høyskole. Ved universitetene i Cambridge og Oxford er collegene de enkelte utdanningsinstitusjonene hvor lærere og studenter bor og får mye av sin undervisning. De har en høy grad av selvstyre i forhold til den overordnede institusjonen som de er en del av, og er gjerne eldre enn universitetene selv; de eldste stammer fra tidlig middelalder. Disse collegene er formuende institusjoner som ledes av en egen rektor og har særskilte navn: Christ Church, Trinity College og så videre. De rår over store stipendier, fellowships, og har tilknyttet seg fellows (stipendiater). Ved siden av professorene finnes lærere, tutors, som gjerne driver med veiledende undervisning. Hvorvidt begrepet college brukes om videregående, høyere utdanning eller fagskoler eller annen utdanning varierer fra land til land.Som forskoler for universitetenes colleger ble det i middelalderen i England opprettet høyere privatskoler som i begynnelsen også bar det samme navn: Winchester College, Eton College med flere. Nå kalles disse gjerne public schools. Les mer om skole og utdanning i Storbritannia. USA I USA er college en høyere utdanningsinstitusjon som bygger på high school, og som gjennom fireårige studier fører frem til en bachelorgrad. Det toårige junior college gir yrkesforberedende utdanning og drives av de lokale skolemyndighetene.I USA brukes college også om den forberedende grunnutdanningen ved et universitet (for eksempel Harvard College) frem til bachelorgraden og som kvalifiserer for spesialstudier og forskning. Les mer om skole og utdanning i USA. Les mer i Store norske leksikon høyere utdanning høyskole universitet utdanning videregående skole